Danas bih želela da podelim sa vama
projekat koji je promenio način
na koji prilazim arhitekturi i bavim se njom:
Projekat rehabilitacije reke Fez.
Moji rodni grad Fez u Maroku
može se pohvaliti time da je jedan od najvećih ograđenih srednjovekovnih
gradova na svetu, koji se zovu medine, i postavljen je u dolini reke.
Ceo grad je Uneskovo mesto svetske baštine.
Od 50-tih godina, kako je rasla populacija medine,
osnovne urbane infrastrukture
poput otvorenih zelenih površina i kanalizacije
brzo su se izmenile i veoma opteretile.
Jedna od najvećih žrtava situacije
bila je reka Fez, koja seče medinu po sredini
i vekovima se smatrala
samom dušom grada.
Zapravo, možete videti prisustvo
pozamašne vodene mreže reke
kroz ceo grad,
na mestima poput privatnih i javnih fontana.
Nažalost, zbog zagađenja reke,
malo-pomalo je pokrivana
komadima betona od 1952.
Ovaj proces brisanja je propratilo
rušenje velikog broja kuća
uz obalu reke
kako bi mašinerija mogla
da priđe uskoj pešačkoj mreži medine.
Ove urbane praznine uskoro su postale ilegalni parkinzi
ili smetlišta.
Zapravo, stanje reke
pre nego što uđe u grad je prilično dobro.
Onda nastupa zagađenje,
uglavnom zbog nerešene kanalizacije
i bacanja hemijskog otpada kod zanata poput kožarstva.
U nekom trenutku, nisam mogla da izdržim
skrnavljenje reke,
tako bitnog dela mog grada
i odlučila sam da uradim nešto,
naročito nakon što sam čula da je grad
dobio sredstva da izmesti vodu iz kanalizacije
i da je obradi.
Uz čistu vodu, odjednom je
otkrivanje reke postalo moguće,
a uz sreću i dosta guranja,
moj partner Takako Tadžima i ja
smo bili zaduženi od strane grada da radimo sa timom inženjera
na otkrivanju reke.
Ipak, bili smo podmukli
i predložili smo više:
da se obale reke pretvore u pešačke staze
i da se one onda povežu
u samo središte grada
i da se konačno urbane praznine
duž obale reke pretvore u javne prostore
koji nedostaju u medini Feza.
Ukratko ću vam prikazati
dva ovakva javna prostora.
Prvi je trg Rcif,
koji je zapravo povrh reke
i koju ovde možete videti na isprekidanim crtama.
Ovaj trg je bio haotično središte transporta
koje je zapravo kompromitovalo urbani integritet
medine, koja ima najveću
pešačku mrežu na svetu.
A odmah iza istorijski bitnog mosta koga možete videti ovde,
odmah pored trga,
možete videti da je reka izgledala
kao reka smeća.
Umesto toga, predložili smo da trg postane
potpuno za pešake,
da se prekrije recikliranim kožnim baldahinima
i da se poveže sa obalama reke.
Drugo mesto intervencije
je takođe urbana praznina uz obale reke
i to je bio ilegalni parking,
i predložili smo da se transformiše
u prvo igralište u medini.
Igralište je napravljeno od recikliranih guma
i takođe je povezano sa konstruisanom močvarom
koja ne samo da čisti rečnu vodu
nego je i zadržava kada se dese poplave.
Kako je projekat napredovao i dobio nekoliko nagrada za dizajn,
umešali su se nove interesne grupe
i promenile ciljeve i dizajn projekta.
Jedini način za nas da proguramo
glavne ciljeve projekta
bio je da uradimo nešto veoma neobično
što arhitekte obično ne rade.
To je bilo da uzmemo naš dizajnerski ego
i osećaj za vlasništvo nad nečim
i samo to sklonimo na stranu
i fokusiramo se uglavnom na aktivizam
i pokušavanje da se sretnemo
sa ciljevima interesenata
i fokusiramo se na glavne ciljeve projekta:
da se otkrije reka, tretira voda
i pruže javni prostori za sve.
Zapravo smo imali dosta sreće,
i dosta tih ciljeva se ostvarilo
ili se ostvaruje trenutno.
Na primer, trg Rcif kojeg vidite ovde.
Ovako je izgledao pre oko šest godina.
Ovako izgleda danas.
Još uvek se radi,
ali ga lokalna populacija
dosta koristi.
Konačno, trg Rcif će ovako izgledati
kada projekat bude gotov.
Ovo je reka, pokrivena, i koristi se kao smetlište.
Nakon mnogo godina rada,
otkrivena reka sa čistom vodom.
Konačno, ovde možete videti reku
kada projekat bude gotov.
Sasvim sigurno, rehabilitacija reke Fez
će nastaviti da menja i da se adaptira
sociopolitičkom pejzažu grada,
ali čvrsto verujemo da ćemo ponovnim stvaranjem
uloge i rada arhitekte
pokrenuti ključnu ideju projekta:
to jest, da se transformiše reka iz kanalizacije
u javni prostor za sve,
i pritom se postara da će grad Fez
ostati grad za život svojih stanovnika
umesto mumificiranog zaveštanja.
Mnogo vam hvala.
(Aplauz)